ईपीएफओ कोष का 15 प्रतिशत निवेश शेयरों में करने पर होगी चर्चा
नई दिल्ली | श्रममंत्रालय जल्द कर्मचारी भविष्य निधि संगठन (ईपीएफओ) के कोष का 15 फीसदी तक शेयरों में निवेश करने के लिए केंद्रीय न्यासी बोर्ड (सीबीटी) की बैठक बुलाएगा। फिलहाल यह सीमा 10% है। सीबीटी श्रम मंत्री की अगुवाई वाले ईपीएफओ के निर्णय लेने वाला शीर्ष निकाय है। केंद्रीय श्रम मंत्री बंडारू दत्तात्रेय ने बताया कि अभी तक हमने 10% का निवेश किया है। एक्सचेंज ट्रेडेड कोष (ईटीएफ) में हमने 17,000 करोड़ रुपए डाले हैं। अब इसे 15% करने जा रहे हैं। मैं सीबीटी से इस बारे में बात करूंगा।
hin_Deva hin_Deva